biswa921/hiwiki-latest-pages-articles-raw huggingface dataset:
जिम पार्सन्स

जेम्स जोज़फ़ "जिम" पार्सन्स (, जन्म २४ मार्च १९७३) एक अमेरिकी टेलीविजन व फ़िल्म अभिनेता है। वे सीबीएस के धारावाहिक द बिग बैंग थीअरी में शेल्डन कूपर के पात्र के लिए मशूहर है और उनके अभिनय को कार्यक्रम की सफलता का महत्वपूर्ण अंग माना जाता है। उन्हें अपने अभिनय के लिए कई पुरस्कारों से सम्मानित किया गया है जिनमे टेलीविजन क्रिटिक्स असोसिएशन पुरस्कार, नैशनल असोसिएशन ऑफ़ ब्रोडकास्टर्स टेलीविजन्स चेयरर्मैंस पुरस्कार, एक हास्य शृंखला में मुख्य अभिनेता के रूप में बेहतरीन अभिनय के लिए दो लगातार एमी पुरस्कार व सर्वश्रेष्ठ अभिनेता एक हास्य टेलीविजन शृंखला में का गोल्डन ग्लोब पुरस्कार शामिल है। पार्सन्स ने पीरियड ड्रामा फिल्म हिडन फिगर्स (2016) में सहायक भूमिका निभाई।

 शुरूआती जीवन 
पार्सन्स का जन्म होस्टन. टेक्सास में दो बच्चों में बड़े बेटे के रूप में हुआ था। छः वर्ष की उम्र में विद्यालय के द एलिफंट्स चाइल्ड नाटक में कोला-कोला पक्षी का पात्र निभाने के बाद पार्सन्स ने निर्णय लिए की वे एक अभिनेता बनेंगे. युवा पार्सन्स थ्रिज़ कंपनी, फैमिली टाईज़ और द कोस्बी शो जैसे धारावाहिकों से काफ़ी प्रभावित हुए. उन्होंने क्लेन ओक हाई स्कुल, स्प्रिंग, टेक्सास में पढ़ाई की. 

कॉलेज से उपाधी उत्तीर्ण करने के बाद पार्सन्स ह्यूस्टन विश्वविद्यालय में दाखिल हुए. वहां उन्होंने ३ वर्ष के समय में १७ नाटकों में अभिनय किया। वे इन्फर्नल ब्राइडग्रूम प्रोडक्शंस की स्थापना करने वालो में से एक थे और वे स्टेजेस रेपरटोरी थिएटर में भी हमेशा हिस्सा लेते रहे. पार्सन्स ने सैन डियागो विश्वविद्यालय में १९९९ में दाखिला लिया। बे उन सात क्षत्रों में से एक थे जिन्हें खास दो-वर्षीय पारंपरिक थिएटर के कोर्स के लिए चुना गया जो ओल्ड ग्लोब थिएटर के साथ सिखाया जाता है। २००१ में उपाधी ग्रहण करने के बाद वे न्यू योर्क चले आए। 

धारावाहिक
 द बिग बैंग थीअरी

फ़िल्मोग्राफ़ी
 हिडन फिगर्स (2016) 
 सन्दर्भ 

 बाहरी कड़ियाँ 
 

श्रेणी:अमेरिकी फ़िल्म अभिनेता
पुणे समझौता

thumb|right|230px|24 सितम्बर 1932 को यरवदा केंद्रीय कारागार में एम आर जयकर, तेज बहादुर व डॉ॰ आम्बेडकर (दाएँ से दूसरे)

पूना पैक्ट अथवा पूना समझौता भीमराव आम्बेडकर एवं महात्मा गांधी के मध्य पुणे की यरवदा सेंट्रल जेल में 24 सितम्बर, 1932 को हुआ था। अंग्रेज सरकार ने इस समझौते को सांप्रदायिक अधिनिर्णय (कॉम्युनल एवार्ड) में संशोधन के रूप में अनुमति प्रदान की।

समझौते में दलित वर्ग के लिए पृथक निर्वाचक मंडल को त्याग दिया गया लेकिन दलित वर्ग के लिए आरक्षित सीटों की संख्या प्रांतीय विधानमंडलों में 71 से बढ़ाकर 148 और केन्द्रीय विधायिका में कुल सीटों की 18% कर दीं गयीं।

पृष्ठभूमि
द्वितीय गोलमेज सम्मेलन में हुए विचार विमर्श के फल स्वरूप कम्युनल अवार्ड की घोषणा की गई। जिसके तहत भीमराव आंबेडकर द्वारा उठाई गयी राजनीतिक प्रतिनिधित्व की माँग को मानते हुए दलित वर्ग को दो वोटों का अधिकार मिला। एक वोट से दलित अपना प्रतिनिधि चुनेंगे तथा दूसरी वोट से सामान्य वर्ग का प्रतिनिधि चुनेंगे। इस प्रकार दलित प्रतिनिधि केवल दलितों की ही वोट से चुना जाना था। दूसरे शब्दों में उम्मीदवार भी दलित वर्ग का तथा मतदाता भी केवल दलित वर्ग के ही।

16 अगस्त 1932 को ब्रिटिश प्रधानमंत्री रेम्मजे मैक्डोनल्ड ने साम्र्पदायिक पंचाट की घोषणा की जिसमें दलितो सहित 11 समुदायों को पृथक निर्वाचक मंडल प्रदान किया गया। 

दलितों के लिए की गई पृथक निर्वाचक मंडल की व्यवस्था का गांधीजी ने विरोध किया 20 सितंबर 1932 को गांधी जी ने अनशन प्रारंभ कर दिया 24 सितंबर 1932 को राजेंद्र प्रसाद व मदन मोहन मालवीय के प्रयासों से गांधी जी और अंबेडकर के मध्य पूना समझौता हुआ जिसमें संयुक्त हिंदू निर्वाचन व्यवस्था के अंतर्गत दलितों के लिए स्थान आरक्षित रखने पर सहमति बनी इस समझौते को पूना पैक्ट भी कहा जाता है 
 
दलित प्रतिनिधि को चुनने में गैर दलित वर्ग अर्थात सामान्य वर्ग का कोई दखल ना रहा। परन्तु दूसरो ओर दलित वर्ग अपनी दूसरी वोट के माध्यम से सामान्य वर्ग के प्रतिनिधि को चुनने से अपनी भूमिका निभा सकता था। गाँधी इस समय पूना की येरवडा जेल में थे। कम्युनल एवार्ड की घोषणा होते ही पहले तो उन्होंने ब्रिटिश प्रधानमन्त्री को पत्र लिखकर इसे बदलवाने का प्रयास किया, परंतु जब उन्होंने देखा के यह निर्णय बदला नहीं जा रहा, तो उन्होंने मरण व्रत रखने की घोषणा कर दी। 
 
 
24 सितम्बर 1932 को साय पांच बजे यरवदा जेल पूना में गाँधी और डॉ॰ आम्बेडकर के बीच समझौता हुआ, जो बाद में पूना पैक्ट के नाम से मशहूर हुआ। इस समझौते में डॉ॰ आम्बेडकर को कम्युनल अवॉर्ड में मिले पृथक निर्वाचन के अधिकार को छोड़ना पड़ा तथा संयुक्त निर्वाचन (जैसा कि आजकल है) पद्धति को स्वीकार करना पडा, परन्तु साथ हीं कम्युनल अवार्ड से मिली 71 आरक्षित सीटों की बजाय पूना पैक्ट में आरक्षित सीटों की संख्या बढ़ा कर 148 करवा ली। साथ ही अछूत लोगो के लिए प्रत्येक प्रांत में शिक्षा अनुदान में पर्याप्त राशि नियत करवाईं और सरकारी नौकरियों से बिना किसी भेदभाव के दलित वर्ग के लोगों की भर्ती को सुनिश्चित किया। इस समझौते पर हस्ताक्षर करके बाबासाहब ने गांधी को जीवनदान दिया। आम्बेडकर इस समझौते से असमाधानी थे, उन्होंने गांधी के इस अनशन को अछूतों को उनके राजनीतिक अधिकारों से वंचित करने और उन्हें उनकी माँग से पीछे हटने के लिये दवाब डालने के लिये गांधी द्वारा खेला गया एक नाटक करार दिया। 1942 में आम्बेडकर ने इस समझौते का धिक्कार किया, उन्होंने ‘स्टेट ऑफ मायनॉरिटी’ इस अपने ग्रंथ में भी पूना पैक्ट संबंधी नाराजगी व्यक्त की है।

 सन्दर्भ 

इन्हें भी देखें
 आरक्षण
सांप्रदायिक अधिनिर्णय
फूट डालो और राज करो

बाहरी कड़ियाँ
साम्प्रदायिक निर्णय और पूना समझौता

श्रेणी:भारत का इतिहास
कच्छभूमि

thumb|260px|नदी के किनारे कच्छभूमि
thumb|260px|भारत का सुन्दरवन। यह कच्छभूमि, दलदल और वन का मिश्रण है।
कच्छभूमि (marsh) ऐसी आर्द्रभूमि होती है जहाँ ऊँचे वनस्पति कम पाये जाते हों, यानि काष्ठीय पौधों की बजाय घास जैसे छोटे पौधों का बाहुल्य हो। कच्छभूमियाँ अक्सर झीलों और नदियों के तटों पर मिलते हैं, जहाँ यह थलीय और जलीय परितंत्रों के बीच का स्थान लेते हैं। कच्छभूमि क्षेत्रों में यदि काष्ठीय पौधे हो भी तो वे अधिकतर छोटे कद के क्षुप होते हैं। 

 दलदल और चोर बालू से अंतर 
ध्यान दें कि आम भाषा में कच्छभूमि को दलदल (swamp) बोल दिया जाता है, हालांकि दलदली क्षेत्रों में वृक्ष और अन्य बड़े वनस्पति भी मिलते हैं। लोकभाषा में "दलदल" शब्द का अर्थ "चोर बालू" (quicksand) भी निकाला जाता है, यानि ऐसी जल से ग्रस्त भूमि जिसमें भारी वस्तु रखते ही वह धंसने लगे।

 भारत में 
भारत में स्थाई कच्छभूमि के प्रमुख उदाहरण हैं उत्तर प्रदेश के तराई के कच्छभूमि तथा पश्चिम बंगाल के सुन्दरवन। असम में काज़ीरंगा राष्ट्रीय उद्यान मौसमी कच्छभूमि बन जाता है जब ब्रह्मपुत्र नदी में बाढ़ आ जाती है। कच्छभूमि का पानी स्वच्छ या मीठा हो सकता है जैसे तराई का, या वहाँ का पानी खारा हो सकता है जैसे सुन्दरवन का क्योंकि सुन्दरवन समुद्र के किनारे स्थित होने के कारण वहाँ समुद्र का पानी होना स्वाभाविक है। कच्छभूमि में पानी की बहुतायत की वजह से कुछ विशेष प्रकार की वनस्पती ही उग सकती है, जिसने अपने आप को उस माहौल में ढाल लिया हो। इसी प्रकार कुछ विशेष प्राणी ही वहाँ जीवित रह सकते हैं, क्योंकि जीवित रहने के लिए वहाँ की परिस्थितियाँ बहुत विषम होती हैं।
मीठे पानी वाले कच्छभूमि में सरकण्डा नामक घास प्रचुर मात्रा में उगती है। यह घास बहुत ऊँची होती है और मृग की प्रजाति के पशुओं को परभक्षियों से छिपने में मदद करती है। वहीं दूसरी ओर खारे पानी के कच्छभूमि में ज़्यादातर मैन्ग्रोव वन ही देखने को मिलते हैं।

 इन्हें भी देखें 
 आर्द्रभूमि
 दलदल
 चोर बालू

 सन्दर्भ 

श्रेणी:नदीय स्थलाकृतियाँ
*
श्रेणी:आर्द्रभूमि
रानी केतकी की कहानी

रानी केतकी की कहानी हिन्दी की प्रथम गद्य रचना मानी जाती है। इसके लेखक इंशा अल्ला खाँ थे।
सन्दर्भ

 बाहरी कड़ियाँ 
 रानी केतकी की कहानी (साहित्य संग्रह)
 रानी केतकी की कहानी (हिन्दी समय)
 रानी केतकी की कहानी
 रानी केतकी की कहानी (अभिव्यक्ति)

श्रेणी:हिन्दी साहित्य
श्रेणी:हिन्दी ग्रन्थ
परभक्षी

thumb|भारतीय अजगर एक चीतल को मुदुमलाई वन्यजीव अभयारण्य, केरल में निगलता हुआ
परभक्षी (predator) वह वन्य जीव होता है जो अन्य प्राणियों का शिकार करके उन्हें खाकर अपना तथा अपने परिवार का पेट भरता है।Begon, M., Townsend, C., Harper, J. (1996). Ecology: Individuals, populations and communities (Third edition). Blackwell Science, London. ISBN 0-86542-845-X, ISBN 0-632-03801-2, ISBN 0-632-04393-8. उदाहरण के लिए सिंह, बाघ, तेंदुआ, चीता, भेड़िया इत्यादि। यह पशु मांसाहारी की श्रेणी में भी आते हैं क्योंकि यह केवल मांस खाकर जीवन निर्वाह करते हैं। इन पशुओं के आहार में वनस्पती नहीं के बराबर होती है और यदि होती भी है तो सिर्फ़ औषधि के रूप में। 
यह आवश्यक नहीं है कि परभक्षी शिकार करते समय उसको मारकर खाये, किन्तु परभक्षण का कृत्य हमेशा शिकार की मृत्यु का कारण बनता है और अंततः शिकार के ऊतकों का समावेश परभक्षी की पाचन प्रणाली में हो जाता है।

 इन्हें भी देखें 
 शिकार

 सन्दर्भ 

*
श्रेणी:वन्य जीवन
श्रेणी:परभक्षण
श्रेणी:भोजन व्यवहार
खत्री

खत्री (, Khatri) भारतीय उपमहाद्वीप के पश्चिमोत्तरी भाग में बसने वाली एक जाति है। मूल रूप से खत्री पंजाब (विशेषकर वो हिस्सा जो अब पाकिस्तानी पंजाब है) से हुआ करते थे लेकिन वह अब राजस्थान, जम्मू व कश्मीर, उत्तराखंड, उत्तर प्रदेश, हिमाचल प्रदेश, हरयाणा, बलोचिस्तान, सिंध और ख़ैबर-पख़्तूनख़्वा के इलाक़ों में भी पाए जाते हैं। दिल्ली के पंजाबी लोगों में इनकी आबादी पर्याप्त हैं। इनका मुख्य पेशा व्यापार है और ऐतिहासिक तौर पर अफगानिस्तान और मध्य एशिया के रास्ते भारतीय उपमहाद्वीप पर होने वाला व्यापार इनके हाथ था। कई खत्री क्षत्रिय होने का दावा करते हैं। खत्री अन्य जाति अरोड़ा के साथ पंजाब की दो मुख्य जाति है जो हिन्दू हैं। कई ने सिख और इस्लाम को अपना लिया है। मुसलमान हो गए खत्री खोजा नाम से प्रसिद्ध है। ऐतिहासिक रूप से सभी सिख धर्म के गुरु खत्री थे।The Tribes and Castes of the Central Provinces of India, Robert Vane Russell, Forgotten Books, ISBN 978-1-4400-4893-7, ... here is a record of a Khatri Diwan of Badakshan or Kurdaz ; and, I believe, of a Khatri Governor of Peshawar under ... Altogether, there can be no doubt that these Khatris are one of the most acute, energetic and remarkable races in ...

 उपजाति  
खत्री के कई उपजाति या अल्ल हैं। इनमें भी एक विशेष प्रकार का पदानुक्रम है। सबसे ऊपर "ढाई घर" आते हैं,3 गिनती अशुभ मानी जाती है जो हैं:- कपूर, खन्ना और मल्होत्रा। फिर आते हैं "बारह घर" जिनमें गुजराल, टंडन, चोपड़ा और वाही जैसी उपजाति आती हैं। इसके बाद "बावन घर" आते हैं। इन सबसे अलग खुखरायन बिरादरी नामक समूह है जिसमें कोहली, सेठी, आनन्द, भसीन, साहनी, सूरी ,नारंग और चड्ढा आते हैं। इनका मूल निवास स्थान नमक कोह था। 

खत्री लोग अपने गोत्र या उपजाति को उपनाम के रूप में प्रयोग करते हैं। उपर वर्णित नामों के अलावा अन्य गोत्र/उपजाति नाम हैं:- बेदी, सोधी, धवन, भल्ला और तलवार।

इसके अलावा गुजरात में जो खत्री रहते हैं उन में शनिश्चरा, सोनेजी, मच्छर, विंछी, सौदागर, मामतोरा आदि आते हैं।

1) ढाई घर के खत्री- ये खत्रीयो में सबसे छोटी ट्राइब है जिसमें मुख्यतः 3/4 उपनाम (surname) होते है। जैसे कपूर खन्ना मेहरोत्रा/मल्होत्रा मेहरा आदि। 

2) बारह घर के खत्री- ये खत्रीयो की एक ओर ट्राइब है जिसमें मुख्यतः 12 उपनाम(surname) होते है। जैसे गुजराल चोपड़ा वाही विज टंडन आदि। 

3) बावनजाही खत्री- ये खत्रीयो की एक अन्य ट्राइब है जिसमें मुख्यतः 52 उपनाम(surname) पाए जाते है। जैसे ओबेरोय वोहरा सहगल धवन भल्ला बेदी सरीन आदि। इन्हें बावन जात के खत्री भी कहा जाता है। 

4) खुखरायन खत्री- ये भी खत्रीयो की एक ट्राइब है जिसकी उत्पत्ति खोखर नामक कबीले से हुई। मुहम्मद गोरी को मारने वाले राजा खोखार आनंद इसी ट्राइब से थे। इनमे भी कई उपनाम समलित है। जैसे पुरी आनंद सूरी सभरवाल साहनी कोहली काहडा आदि।

5) अरोडवंशी खत्री- ये खत्रीयो में सबसे बड़ा समूह है जिसकी उत्पति महाराजा अरुट जी से मानी गयी है। इनमे से बहुत से अरोडवंशी अपने नाम के आगे अरोड़ा लगाते है।  इनके लगभग 1000 उपनाम है जैसे नारंग, बत्रा, छोकरा, बठला, आहूजा, तनेजा, खुराना, चुघ, चावला, छाबड़ा, सुनेजा ,जुनेजा, हिंदुजा, नागपल, कालरा आदि

 टिप्पणी 

सन्दर्भ

श्रेणी:पंजाब
श्रेणी:पंजाब की जातियाँ
श्रेणी:भारतीय उपनाम
श्रेणी:उपनाम
श्रेणी:राजस्थान के सामाजिक समुदाय
__सूचीबद्ध__
__विषय_जोड़ें_कड़ी__
अमेरिकन हॉरर स्टोरी

अमेरिकन हॉरर स्टोरी () अमेरिकी पद्यावली हॉरर-ड्रामा गल्प टेलीविज़न शृंखला है जिसका निर्माण रायन मर्फी और ब्रैड फॅलचक ने किया है। धारावाहिक का पहला सत्र हार्मन परिवार पर केन्द्रित है। परिवार में तीन सदस्य हैं: बॅन, विविएन और उनकी पुत्री वायलेट। परिवार विविएन के गर्भपात व बॅन के विवाहेतर संबंध के बाद नई शरुआत के लिए बोस्टन से लॉस एंजिल्स रहने चला जाता है। लॉस एंजिल्स में वे एक बहाल की हुई हवेली में रहने लगते हैं, इस तथ्य से अनजान कि घर उसके पूर्व निवासियों द्वारा प्रेतवाधित है।

शृंखला का संयुक्त राज्य अमेरिका में केबल टेलीविज़न चैनल FX पर प्रसारण होता है। इसका प्रीमियर अक्टूबर 5, 2011, को हुआ था और यह अपने छह सत्र पूरे कर चुकी है। अक्टूबर 2011 के अंत में FX ने घोषणा की थी कि शृंखला का दूसरे सत्र के लिए नवीकरण कर दिया गया है, व इसमें 13 प्रकरण होंगे जो बढ़ भी सकते हैं। दिसंबर 2011 में मर्फी ने अपनी दूसरे सत्र के लिए पात्रों और स्थान को बदलने की योजना की घोषणा की।

अमेरिकन हॉरर स्टोरी को टेलीविज़न आलोचकों और प्रशंसकों द्वारा सराहा गया था। कलाकारों की सामान्यतः सराहना की गई थी, विशेष रूप से जेसिका लैंग। शृंखला ने लगातार FX नॅटवर्क के लिए उच्च रेटिंग प्राप्त करीं, तथा अपने पहले सत्र के अंत के पश्चात यह वर्ष की सबसे बड़ी नई केबल शृंखला के रूप में उभरी।

 सन्दर्भ 

 बाहरी कड़ियाँ 
 अमेरिकन हॉरर स्टोरी] को इण्टरनेट मूवी डेटाबेस पर देखें
 
 अमेरिकन हॉरर स्टोरी को इण्टरनेट मूवी डेटाबेस पर देखें
 अमेरिकन हॉरर स्टोरी TV.com पर

श्रेणी:the haunted house
श्रेणी:दशक 2010 की अमेरिकी टेलिविज़न शृंखलाएँ
श्रेणी:अमेरिकी नाटक टेलीविजन शृंखला
श्रेणी:अमेरिकी हॉरर गल्प टेलिविज़न शृंखलाएँ
जमूरा

350px|thumb| जमूरा प्रदर्शक-कलाकार ज़्यादादर उत्तर भारत और पाकिस्तान के कलओ में मौजूद होते है।

जमूरा (, Jamoora) एक प्रदर्शक-कलाकार होता है जो भारतीय उपमहाद्वीप के उत्तर भाग (विशेषकर उत्तर भारत और पाकिस्तान) के भांड, तमाशा और नौटंकी जैसी लोक-नाटक शैलियों में एक सहायक का काम करता है।स्वतंत्रता संग्राम में हरियाणा का योगदान , रामसिंह जाखड़, हरियाणा साहित्य मंडल, १९९१, ... एक आदमी जो ढोल बजाता और दूसरा आदमी जिसे जमूरा कहते थे लोगों पर नक़ल मार कर या नाच कर कोई हँसी की बात ... जमूरे के साथ उसका मालिक होता है, जिसे अक्सर उस्ताद या मदारी कहते हैं। वैसे तो जमूरे का काम अपने उस्ताद के हर हुक्म का पालन करना होता है, लेकिन इसमें अक्सर वह कुछ ऐसी ग़लतियाँ या हरकतें करता है जिस से देखने वालों के लिए व्यंग्य या तंज़ पैदा होता है।بچہ جمورا یا بچہ جمہورا (बच्चा जमूरा या बच्चा जम्हूरा / गणतंत्र) , Yusuf Mirza, ... اب تو وہ کلچر ہی دم توڑ رہا ہے جس میں مداری تماشا دکھایا کرتے ... اپنی جیب کی ریزگاری ان کی نذر کرکے ... تماشاگر کے چیلے کو بچہ جمورا یا بچہ جمہورا کہتے تھے۔ اس کا کام تماشا گر کی ہر صحیح یا غلط بات (अब तो वो कल्चर ही दम तोड़ रहा है जिस में मदारी तमाशा दिखाया करते ... अपनी जेब की रेज़गारी इन की नज़र करके ... तमाशागर के चेले को बच्चा जमूरा या बच्चा जम्हूरा कहते थे। उस का काम तमाशागर की हर सही या ग़लत बात) ... उस्ताद-जमूरे के तमाशे को अन्य नामों से भी जाना जाता है, जैसे की मदारी-जमूरा, उस्ताद-बच्चा और मदारी-चेला।

 लोक-मुहावरों में 
क्योंकि जमूरे का काम अपने उस्ताद की बाते बिना टाले मानना होता है इसलिए भारत और पाकिस्तान की लोक-संस्कृति में अगर कोई आदमी या संस्थान किसी अन्य व्यक्ति के आदेश चुपचाप मान रही हो तो उसे तिरस्कार-पूर्वक ढंग से जमूरा कह दिया जाता है। मसलन कुछ समीक्षकों के हिसाब से संयुक्त राष्ट्र कहने को तो पूरी मानव जाति और सभी देशों के हित में काम करने वाला एक संस्थान है लेकिन वास्तव में यह 'बड़ी ताक़तों का बच्चा जमूरा है'।بینظیر بھٹو کا قتل اور اقوام متحدہ سے توقعات (बेनज़ीर भुट्टो का क़त्ल और अक़्वाम मुत्तहदा से तवक्कोआत) , Lt. Gen. Abdul Karim, ... کہ یواین او کا ادارہ جو ان بڑی طاقتوں کا 'بچہ جمورا' ہے (के यू ऍन ओ का इदारा जो इन बड़ी ताक़तों का 'बच्चा जमूरा' है) ...

 इन्हें भी देखें 
 भांड
 मानज़ाई

 सन्दर्भ 

श्रेणी:नाटक
श्रेणी:भारतीय संस्कृति
श्रेणी:पाकिस्तानी संस्कृति
बाल्टो

बाल्टो () एक १९९५ में बनी अमेरिकी एनिमेटेड रोमांच फ़िल्म है जिसका निर्देशन सिमोन वेल्स द्वारा और निर्माण एम्ब्लिमेशन द्वारा किया गया है। फ़िल्म इसी नाम के कुत्ते के असली जीवन पर आधारित है जिसने बच्चों को दिफ्थेरिया महामारी से १९२५ में बचाया था।

 वॉयस कास्ट 
चरित्र मूल अंग्रेजी डाली हिन्दी डबिंग १ हिन्दी डबिंग २बाल्टोकेविन बेकन --- ---बोरिसबॉब होस्किंस --- ---जेन्नाब्रिजेट फोंडा --- ---स्टीलेजिम कमिंग्स --- ---मक और लकफिल कॉलिन्स --- ---डिक्सीसैंड्रा डिकिन्सन  --- ---सिल्वी --- ---

 हिन्दी डबिंग कर्मचारी १ 
 डब संस्करण जारी करने का वर्ष: ????
 मीडिया: वीसीडी/डीवीडी
 द्वारा निर्देशित: ????
 अनुवाद: ????
 समायोजन: ????
 उत्पादन: ????

 हिन्दी डबिंग कर्मचारी २ 
 डब संस्करण जारी करने का वर्ष: ????
 मीडिया: टेलीविज़न (स्टार गोल्ड)
 द्वारा निर्देशित: ????
 अनुवाद: ????
 समायोजन: ????
 उत्पादन: ट्रेजर टावर इंटरनेशनल 

 सन्दर्भ 

 बाहरी कड़ियाँ 
 बालूटॉ - यूनिवर्सल स्टूडियो मूल १९९५ सरकारी बालूटॉ साइट के संस्करण लौटी.
 

श्रेणी:अमेरिकी फ़िल्में
श्रेणी:अंग्रेज़ी फ़िल्में
लायन्स गेट ब्रिज

लायन्स गेट ब्रिज () या जिसे आधिकारिक रूप से फर्स्ट नैरोज़ ब्रिज () भी कहते हैं एक रज्जु कर्षण सेतु है जो बरार्ड इनलेट को पार करते हुए वैंकूवर शहर, ब्रिटिश कोलंबिया को उत्तरी तट के उत्तरी वैंकूवर जिले, उत्तरी वैंकूवर के शहर और पश्चिमी वैंकूवर से जोड़ता है। इसे "लायन्स गेट" का शीर्षक द लायन्स पर्वत चोटियों के नाम पर दिया गया है।

 चित्र दीर्घा 
thumb|center|500px|लायन्स गेट ब्रिज डाउनटाउन वैंकूवर से
thumb|center|500px|लायन्स गेट ब्रिज और उत्तरी वैंकूवर, स्टैनली पार्क से

श्रेणी:कनाडा
कुणाल नय्यर

कुणाल नय्यर (जन्म ३० अप्रैल १९८१) एक भारतीय अभिनेता है। उनकी परवरिश नई दिल्ली में हुई थी। 1999 में कुणाल नय्यर यूनिवर्सिटी ऑफ पोर्टलैंड से साइंस में ग्रेजुएशन की डिग्री हासिल करने के लिए अमेरिका चले गए।  इसके बाद साल 2004 में हॉलीवुड फिल्म 'S.C.I.E.N.C.E' से कुणाल ने अपने फिल्मी करियर की शुरुआत की। वे सीबीएस के धारावाहिक द बिग बैंग थीअरी में राजेश कूथ्रापल्ली की भूमिका के लिए जाने जाते हैं।

इन्हें भी देखें
 कुमैल ननजियानी
 केली क्वोकोह
 जिम पार्सन्स

सन्दर्भ

बाहरी कड़ियाँ
 
 राज की नई लड़की 

श्रेणी:अभिनेता
श्रेणी:जीवित लोग
श्रेणी:1981 में जन्मे लोग
एशियाई हाथी

thumb|एशियाई हाथी
thumb|एशियाई हाथी की आँख का निकट का एक चित्र
एशियाई हाथी ऍलिफ़स प्रजाति की एकमात्र जीवित जाति है जो पश्चिम में भारत से लेकर पूर्व में बोर्नियो द्वीप तक पाया जाता है। इसकी तीन उपजातियाँ पहचानी जाती हैं —ऍलिफ़स मॅक्सिमस मॅक्सिमस श्रीलंका में, भारतीय हाथी (ऍलिफ़स मॅक्सिमस इन्डिकस) एशियाई मुख्यभूमि में, तथा ऍलिफ़स मॅक्सिमस सुमात्रेनस इंडोनीशिया के सुमात्रा द्वीप में। एशिया में यह ज़मीन का सबसे बड़ा जीवित प्राणी है।
सन् १९८६ ई. से आइ.यू.सी.ऍन. ने इसे विलुप्तप्राय जाति की सूचि में डाला है क्योंकि पिछली तीन पीढ़ियों (क़रीब ६० से ७५ वर्ष) से इसकी आबादी में ५० प्रतिशत की गिरावट पायी गई है। यह जाति वस्तुतः आवासीय क्षेत्र की कमी, अधःपतन तथा विखण्डन का शिकार हुई है।सन् २००३ ई. में इसकी जंगली आबादी ४१,४१० तथा ५२,३४५ के बीच आंकी गई थी।
एशियाई हाथी दीर्घायु होते हैं; सबसे लम्बी आयु ८६ वर्ष की दर्ज की गई है।
सदियों से इस जानवर को दक्षिणी तथा दक्षिण पूर्वी एशिया में पालतू बनाया गया है तथा इसका विभिन्न प्रकार से उपयोग किया गया है। प्राचीन भारत में इसको घोड़ों की तरह सेना में प्रयोग किया जाता था। इसको धार्मिक जुलूसों में भी इस्तेमाल किया जाता है। आधुनिक काल में इसे जंगल से पेड़ों के लट्ठे ढोने के काम में लाया जाता है। इसको पर्यटकों को, तथा राष्ट्रीय उद्यानों में सवारी कराने में भी इस्तेमाल किया जाता है।जंगली हाथियों को देखने के लिए विदेशी पर्यटक उन जगहों में आते हैं जहाँ उनके दिखने की सबसे ज़्यादा संभावना होती है;इससे राज्य को आमदनी भी होती है, लेकिन ऐसी जगहें ख़तरनाक होती हैं क्योंकि जंगली हाथी क़ाफ़ी आक्रामक होते हैं और मनुष्य की उपस्थिति में भगदड़ मचाते हैं जिससे खेती को क़ाफ़ी नुकसान होता है और ऐसी अवस्था में हाथी गाँवों में घुसकर जान-माल को नुकसान पहुँचाते हैं।

 अभिलक्षण 
एशियाई हाथी अपने अफ़्रीकी रिश्तेदारों से आकार में छोटे होते हैं, इनका सर इनके शरीर का सबसे ऊँचा हिस्सा होता है। इनकी पीठ या तो उभरी होती है या समतल। इनके कान भी अफ़्रीकी हाथी की तुलना में छोटे होते हैं। इनके २० जोड़ी पसलियाँ तथा पूँछ में ३४ हड्डियाँ होती हैं। इनके पैरों में नाख़ून अधिक होते हैं - पाँच अगले पैरों में तथा चार पिछले पैरों में।

 आकार 
बड़े नर हाथी ५,४०० कि. तक वज़नी और कन्धों तक ३.२ मी. ऊँचे हो सकते हैं। मादा हाथी ४,१६० कि. तक वज़नी और कन्धों तक २.५४ मी. तक ऊँचे हो सकती है। इनकी अस्थियों का वज़न शरीर के कुल वज़न का तक़रीबन १५ प्रतिशत होता है।

 सन्दर्भ 

श्रेणी:एशिया के स्तनधारी जीव
श्रेणी:हाथी
श्रेणी:कॉमन्स पर निर्वाचित चित्र युक्त लेख
हाथीदाँत

thumb|इटली के संग्रहालय में ११वीं शताब्दी का हाथीदाँत
thumb|ईरान के साअदाबाद राजमहल में नक्काशीदार हाथीदाँत
हाथीदाँत या गजदन्त हाथी के उन दो दाँतों को कहते हैं जो हाथी के मुँह से बाहर निकले होते हैं और बहुमूल्य माने जाते हैं। पुराने समय में इनसे कई प्रकार की बहुमूल्य वस्तुएँ निर्मित की जाती थीं, यहाँ तक की मनुष्य के नकली दाँत भी इनसे बनते थे। हाथीदाँत के कारण हाथियों का अवैध शिकार किया जाता है तथा उनकी संख्या तेज़ी से गिरने के कारण वह जंगल में संकटग्रस्त हो गये हैं। यही कारण है कि अन्तर्राष्ट्रीय स्तर पर हाथीदाँत के व्यापार पर रोक लगा दी गई है।CITES http://www.cites.org/gallery/species/mammal/asianelephant.html "To Save An Elephant" by Allan Thornton & Dave Currey, Doubleday 1991 ISBN 0-385-40111-6Washington Post 2007 http://www.washingtonpost.com/wp-dyn/content/article/2007/02/26/AR2007022600932.html NPR News 2002 http://www.npr.org/templates/story/story.php?storyId=3879214 WWF Wildlife Trade - elephant ivory FAQs http://www.worldwildlife.org/what/globalmarkets/wildlifetrade/faqs-elephant.html 
हाथीदाँत के कई सजावटी और व्यावहारिक उपयोग हैं। जिन मै हाथ मै पहन ने की चूडियाँ, कंगन ,गहने रखने के बक्से आदि शामिल हैं ! प्लास्टिक के ईजाद से पहले, यह बिलियर्ड गेंदों, पियानो चाबियों, स्कॉटिश बैगपाइप (वाद्ययंत्र), बटन और विस्तृत सजावटी सामान के लिए इस्तेमाल किया गया था। फिर हाथीदाँत के लिए कृत्रिम विकल्प विकसित किये गये। प्लास्टिक पियानो चाबियों को पियानो के जानकार एक निम्न विकल्प मानते हैं, हालांकि हाल में विकसित अन्य कृत्रिम सामग्री हाथीदाँत से बनी पियानो चाबियों का बेहतर अहसास कराती हैं। 
 
 सन्दर्भ 

 बाहरी कड़ियाँ 

 इण्टरनॅश्नल आइवरी सोसायटी 

श्रेणी:मूर्तिकला सामग्री
श्रेणी:हाथीदाँत
श्रेणी:हाथी
टॉम हार्डी

एडवर्ड थॉमस "टॉम" हार्डी () (जन्म 15 सितंबर 1977) एक अंग्रेज़ अभिनेता होने के साथ पटलेखक और निर्माता भी हैं। उनका फ़िल्मी कैरियर रिड्ली स्काॅट की 2001 में रिलिज खाड़ी युद्ध आधारित फ़िल्म ब्लैक हाॅक डाउन से हुई थी। हार्डी की अन्य चर्चित अभिनीत फ़िल्में जो रही, उनमें शामिल है; विज्ञान-फैंटसी फ़िल्म स्टार ट्रेक: नेमेसिस (2002), अपराध फ़िल्म राॅकएनराॅला (2008), बायोग्राफिक्ल सायकोलाॅजिक्ल ड्रामा ब्रोनसन (2008), विज्ञान-फंतासी थ्रिलर इंसेप्शन (2010), खेल ड्रामा वाॅरियर (2011), शीत युद्ध आधारित फ़िल्म टिंकर टेलर साॅल्जर स्पाई (2011), अपराध ड्रामा लाॅलेस़ (2012), ड्रामा लाॅके (2013), माफिया आधारित द ड्राॅप (2014), और बायोग्राफिक्ल वेस्टर्न थ्रिलर द रेवेनैंट (2015), जिनके लिए अकादमी अवार्ड में बतौर उन्हें सर्वश्रेष्ठ सह-अभिनेता से नामांकित किया गया। उनकी कुछ सर्वाधिक लोकप्रिय किरदार बेन का था, जिसमें उन्होंने सूपरहीरो फ़िल्म द डार्क नाईट राइसेस (2012) में मुख्य खलनायक की भूमिका की थी, फिर भविष्यकालीन एक्शनपैक्ड फ़िल्म मैड मैक्स: फ्युरी राॅड (2015) के नायक "मैड" मैक्स राॅकटेनस्की के बाद, अपराध थ्रिलर लेजेण्ड (2015) में उन्होंने क्रैय ट्विन की अदाकारी भी की।

वहीं टेलीविजन पर हार्डी की बतौर अभिनेता की शुरुआत एचबीओ चैनल की युद्ध ड्रामा धारावाहिक बैण्ड ऑफ ब्रदर्स (2001) से की, फिर बीबीसी की ऐतिहासिक ड्रामा धारावाहिक द वर्जिन क्वीन (2005), आईटीवी की वुदरिंग हाइट्स (2008), द स्काई 1 के ड्रामा धारावाहिक द टेक (2009), और फिर बीबीसी की ब्रिटिश हिस्ट्रीकल अपराध ड्रामा की टेलीविजन धारावाहिक पिकी ब्लायंडर्स (2013) इसमें शामिल है।

हार्डी अक्सर ब्रिटिश एवं अमेरिकी स्टेज पर अपनी परफाॅर्मेंस देते रहे हैं। उन्हें 2003 मे निर्मित अरेबिया वी वुड ऑल बी किंग्स में निभाए किरदार स्कैंक के लिए द लाॅरेंस ऑलिवर अवार्ड से बतौर सर्वश्रेष्ठ समर्पित नव-अभिनेता के रूप में नामांकित के लिए गया, और फिर 2003 में उन्हें "अरेबिया वी वुड बी किंग्स" और "लुका इन ब्लड" के लिए लंदन इवनिंग स्टैंडर्ड थियेटर अवार्ड की ओर से बतंर बेहतरीन नव-अभिनेता के खिताब से नवाजा गया। उनकी पहली बतौर नाटक निर्माता 2007 "द मैन ऑफ मोड" और 2010 में नाट्य निर्देशक फिलिप सेमाॅर हाॅफमैन की "द लांग रेड रोड" में अदाकारी के लिए समीक्षकों की ओर से भरपूर प्रशंसा मिली।

 प्रारंभिक जीवन 
अपने माता-पिता की एक लौती संतान, हार्डी का जन्म 15 सितंबर 1977 को लंदन के हैमरस्मिथ नगर में हुआ था, व इनका पालन-पोषण लंदन के ही ईस्ट शीन में हुआ। इनकी माँ, एन (जन्म नाम एन बैरेट), एक कलाकार और चित्रकार हैं, जिनका परिवार आयरिश कैथोलिक था। इनके पिता, एडवर्ड "चिप्स" हार्डी, एक विज्ञापन और कॉमेडी लेखक हैं। हार्डी ने दो निजी स्कूलों, रीड स्कूल और टॉवर हाउस स्कूल में अध्ययन किया, फिर रिचमंड ड्रामा स्कूल में और बाद में ड्रामा सैंटर लंदन में शिक्षा प्राप्त करी।

हार्डी ने युद्ध नाटकों में अपने कैरियर की शुरूआत करी, इन्होंने एचबीओ और बीबीसी की पुरस्कार विजेता लघु शृंखला बैंड ऑफ ब्रदर्स में संयुक्त राज्य अमेरिका सेना के प्राइवेट (सिपाही) जॉन जॅनोवैक की भूमिका निभाई थी। इन्होंने अपने फीचर फ़िल्म कैरियर की शुरुआत रिडले स्कॉट की 2001 की ब्लैक हॉक डाउन से की।

 सन्दर्भ 

 बाहरी कड़ियाँ 

 

श्रेणी:जीवित लोग
श्रेणी:अंग्रेज़ फ़िल्म अभिनेता
श्रेणी:अंग्रेज़ मंच अभिनेता
श्रेणी:अंग्रेज़ टेलिविज़न अभिनेता
श्रेणी:अभिनेता
श्रेणी:1977 में जन्मे लोग
अर्ध दीर्घ अक्ष

अंगूठाकार|एक दीर्घवृत्त का अर्द्ध-मुख्य अक्ष
मुख्य अक्ष (major axis) एक दीर्घवृत्त का सबसे लंबा व्यास है, एक रेखा जो केंद्र और दोनों नाभियों से होकर गुजरती है, इसके छोर आकार के सर्वाधिक दूरी के बिंदु है। मुख्य अक्ष का आधा अर्द्ध-मुख्य अक्ष (semi-major axis) है और इस तरह नाभि से होकर केंद्र से दीर्घवृत्त के किनारे तक जाती है; अनिवार्य रूप से, यह कक्षा के सबसे दूरस्थ बिन्दुओं से ली गई, कक्षा की त्रिज्या की एक माप है। वृत्त के विशेष मामले में, अर्द्ध-मुख्य अक्ष एक त्रिज्या है। एक तरह से सोचे तो अर्द्ध-मुख्य अक्ष एक दीर्घवृत्त की सबसे लम्बी त्रिज्या है।

 बाहरी कड़ियाँ 
 दीर्घवृत्त के अर्ध्य-मुख्य और अर्द्ध-लघु अक्ष इंटरैक्टिव एनीमेशन के साथ

.

श्रेणी:शांकव खंड
श्रेणी:खगोलीय यांत्रिकी
दुर्रानी साम्राज्य

दुर्रानी साम्राज्य (पश्तो: , द दुर्रानियानो वाकमन​ई) एक पश्तून साम्राज्य था जो अफ़्ग़ानिस्तान पर केन्द्रित था और पूर्वोत्तरी ईरान, पाकिस्तान और पश्चिमोत्तरी भारत पर विस्तृत था। इस १७४७ में कंदहार में अहमद शाह दुर्रानी (जिसे अहमद शाह अब्दाली भी कहा जाता है) ने स्थापित किया था जो अब्दाली कबीले का सरदार था और ईरान के नादिर शाह की फ़ौज में एक सिपहसलार था। १७७३ में अहमद शाह की मृत्यु के बाद राज्य उसके पुत्रों और फिर पुत्रों ने चलाया जिन्होने राजधानी को काबुल स्थानांतरित किया और पेशावर को अपनी शीतकालीन राजधानी बनाया। अहमद शाह दुर्रानी ने अपना साम्राज्य पश्चिम में ईरान के मशाद शहर से पूर्व में दिल्ली तक और उत्तर में आमू दरिया से दक्षिण में अरब सागर तक फैला दिया और उसे कभी-कभी आधुनिक अफ़्ग़ानिस्तान का राष्ट्रपिता माना जाता है।Ahmad Shah and the Durrani Empire , Library of Congress Country Studies on Afghanistan, 1997, Accessed 2010-08-25

 इन्हें भी देखें 
 अहमद शाह दुर्रानी
 नादिर शाह
 सूरी साम्राज्य
 पश्तून 

 सन्दर्भ 

श्रेणी:भारत का इतिहास
श्रेणी:पश्तून लोग
श्रेणी:अफ़ग़ानिस्तान का इतिहास
रिवेंज के प्रकरणों की सूची

रिवेंज () एक अमेरिकी टेलिविज़न ड्रामा शृंखला है, जिसकी रचना माइक कॅली ने की है तथा जिसमें मुख्य भूमिका में हैं मैडेलिन स्टो व एमिली वैन-कैंप। शृंखला का प्रिमीयर सितम्बर 21, 2012 को एबीसी चॅनल पर हुआ था।

 शृंखला सिंहावलोकन 

 सत्र  प्रकरण मूलतः प्रसारित डीवीडी जारी की तिथि सत्र प्रीमियर सत्र फाइनल डीवीडी क्षेत्र कोड 1 डीवीडी क्षेत्र कोड 2 डीवीडी क्षेत्र कोड 3  
 1
  22
  
  
   

 प्रकरण 
 सं॰ शीर्षक निर्देशक लेखक मूल प्रसारण तिथि अमेरिकी दर्शक(मिलियन)

 सन्दर्भ
रे-बैन एविएटर

thumb|रे-बैन 3025 बड़ा धातुई एविएटर चश्मा
एविएटर () धूप के चश्मे का एक प्रकार है जिसका विकास बौश एंड लोम्ब ने रे-बैन ब्रांड के अंतर्गत किया है। इसकी विशेषता इसका काले या रौशनी को परावर्तित करने वाले शीशे है जो आँखों के आकार से दो या तिन गुना बड़े होते है, साथ ही पतली धातु की दोहरी या तिहरी पट्टियाँ व कान तक जाने वाले केबल है। इसका डिज़ाइन इस प्रकार है कि चश्मा इंसानी आँख को लगभग पुरी तरह ढक लेता है व किसी भी कोण के आने वाली रौशनी से उन्हें बचाता है।

 इतिहास 
एविएटर चश्मो को १९३६ में रे-बैन द्वारा वैमानिकों की आँखों की उड़ान भरते वक्त सुरक्षा के लिए विकसित किया गया था। इनका नाम एविएटर इसीलिए रखा गया था क्योंकि यह खास कर वैमानिकों के लिए थे जिन्हें अंग्रेज़ी भाषा में एविएटर कहते हैं। रे-बैन ने इन्हें एक वर्ष बाद आम जनता को बेचना शुरू कर दिया था।

 सन्दर्भ
गाम्बिया संसदीय चुनाव, २०१२

यह संसदीय चुनाव २९ मार्च २०१२ को गाम्बिया में आयोजित किया गया। चुनाव में ४८ एकसदनी नेशनल असेंबली की 53 सीटों के लिए पांच सीटों पर चुनाव हुए जिन्में से ५ राष्ट्रपति द्वारा नियुक्त किए गए।right|250px
 सन्दर्भ 

श्रेणी:चुनाव
श्रेणी:2012
ड्रेकुला (१९९२ फ़िल्म)

ड्रेकुला (अंग्रेज़ी: Dracula / Bram Stoker's Dracula) एक १९९२ गोथिक हॉरर फिल्म के रोमांस की कल्पना है। यह निर्देशित किया है और सह उत्पादन: फ़्रांसिस फ़ोर्ड कोपोला. यह उपन्यास ड्रेकुला ब्रैम स्टोकर द्वारा पर आधारित है।

 कास्ट 
चरित्र अभिनेता मूल हिन्दी डबिंगकाउंट ड्राक्युला / वीलाड यह कोचना IIIगेरी ओल्डमन ---मीना हार्कर (मूर्रे) / एलिसाबीटाविनोना रायडर ---प्रोफेसर अब्राहम वैन हेल्सिंग / पुजारीएंथनी हॉपकिंस ---योनातान हार्करकियानू रीव्सचेतन्य अदीबजॉन सेवार्डरिचर्ड E. अनुदान ---आर्थर होल्मवुडकैरी एलवेस ---क्विंसी P. मॉरिसबिली कैम्पबेल ---लुसी वेस्टटेनरसैडी फ्रॉस्ट ---रेनफ़ील्डटॉम वेट्स ---ड्रेकुला दुल्हन १मोनिका बेलुची ---ड्रेकुला दुल्हन २मिशेला बेरसु ---ड्रेकुला दुल्हन ३फ़्लोरिन केंड्रिक ---श्री हॉकिन्सजे रॉबिन्सन ---

 हिन्दी डबिंग कर्मचारी 
 डब संस्करण जारी करने का वर्ष: २००१
 मीडिया: वीसीडी/डीवीडी/ब्लू-रे डिस्क
 द्वारा निर्देशित: ????
 अनुवाद: ????
 समायोजन: ????
 उत्पादन: ????

 सन्दर्भ 

 बाहरी कड़ियाँ 
 
श्रेणी:1992 की फ़िल्में
श्रेणी:अमेरिकी फ़िल्में
श्रेणी:ब्रिटिश फ़िल्में
श्रेणी:अंग्रेज़ी फ़िल्में
श्रेणी:विनोना राइडर अभिनीत फिल्में
श्रेणी:डरावनी फिल्में
श्रेणी:1992 की डरावनी फिल्में
श्रेणी:उपन्यासों पर आधारित फिल्में
श्रेणी:1990 के दशक की डरावनी फिल्में
तस्करी

thumb|ब्रिटिश अफसर ज़ब्त तस्करी के तंबाकू के साथ, 2014 

तस्करी चीज़, जानकारी, या लोगों की गैर-कानूनी ढुलाई है। ज़्यादातर सामाजिक वैज्ञानिक तस्करी का मतलब 'कानूनी ढांचे का उल्लंघन करते हुए सीमापार आवाजाही का आंदोलन' रखते है। 

संदर्भ

श्रेणी:अवैध व्यवसाय
डैरन क्रिस

डैरन एवरॅट क्रिस () अमेरिकी अभिनेता, गायक, गीतकार, संगीतकार और वादक हैं। यह शिकागो में आधारित एक मीडिया और संगीत रंगमंच उत्पादन कंपनी स्टारकिड प्रोडक्शंस के संस्थापक सदस्य और 
सह-स्वामी भी हैं। यह मुख्यतः फॉक्स चैनल की कॉमेडी-ड्रामा टेलीविज़न शृंखला ग्ली में अपनी एक समलैंगिक हाई स्कूल विद्यार्थी ब्लेन एंडरसन की निभाई गई भूमिका के लिए प्रसिद्ध हैं।

 बाहरी कड़ियाँ 

 
 

श्रेणी:जीवित लोग
श्रेणी:कैलिफ़ोर्निया के अभिनेता
श्रेणी:अमेरिकी टेलिविज़न अभिनेता
श्रेणी:अमेरिकी फ़िल्म अभिनेता
श्रेणी:1987 में जन्मे लोग
विमुखता ( ग्रह )

thumb|250px|right
स्थितीय खगोल विज्ञान में, दो खगोलीय पिंडों को विमुखता (Opposition) में होना कहा जाता है, जब किसी दिए गए स्थान (आमतौर पर पृथ्वी) से देखने पर, वे आकाश के विपरीत पक्ष पर होते है | एक ग्रह (या क्षुद्रग्रह या धूमकेतु) "विमुखता में" होना कहलाता है, जब पृथ्वी से देखने पर, यह सूर्य से विपरीत में होता है | विमुखता वरिष्ठ ग्रहों में ही होती है | विमुखता के लिए खगोलीय चिन्ह 20px है | 

विमुखता के दौरान एक ग्रह इस तरह नजर आता है : 
 यह लगभग सारी रात दिखाई देता है, सूर्यास्त के आसपास उदित, आधी रात के आसपास समापन और सूर्योदय के आसपास अस्त होता है |
 अपनी कक्षा के इस बिंदु पर यह मोटे तौर पर पृथ्वी से सबसे नजदीक होता है, जो इसे बड़े से बड़ा और अपेक्षाकृत अधिक चमकदार दिखाई देने वाला बनाता है |
 पृथ्वी से दिखने वाला आधा ग्रह तब पूरी तरह से प्रदीप्त होता है ("पूर्ण ग्रह") |
 विमुखता प्रभाव से पिंडों के खुरदरी सतहों से परिलक्षित प्रकाश बढ़ जाता है |

श्रेणी:खगोलशास्त्र
ली नदी (गुआंगशी प्रान्त)

thumb|230px|गुआंगशी प्रांत में ली नदी का रुख़ - यह उत्तर-पूर्व में गुइलिन शहर के पास से गुज़रने वाली नदी है
ली जिआंग या ली (漓江, Li River) दक्षिणी चीन के गुआंगशी प्रांत में बहने वाली एक नदी है। यह शिंगअन ज़िले (Xing'an) के माओएर पर्वतों में शुरू होकर दक्षिणी दिशा में गुइलिन, यांगशुओ और पिंगले शहरों से गुज़रती हुई निकलती है। पिंगले में दो और नदियाँ इसमें विलय हो जाती हैं और इस मिली-जुली नदी को गुइ नदी (Gui River) के नाम से जाना जाता है। यह नदी फिर शी नदी (Xi River) में मिलती है जो स्वयं आगे जाकर मोती नदी (Pearl River) में मिल जाती है।

 विवरण 
ली और गुइ नदियों की मिलाकर कुल लम्बाई ४३७ किमी है और इसमें दोनों तरफ़ हरे-भरे पहाड़ नज़र आते हैं। यहाँ के पहाड़ चूने के पत्थर के बने हैं जिस से इनके अकार अजीब-ओ-ग़रीब नज़र आते हैं। इस तरह के आकारों को 'कार्स्ट' (Karst) कहा जाता है। यहाँ के लोग अक्सर नदी में मछलियों का शिकार करने के लिए पालतू जलकाग (cormorant) पक्षियों का प्रयोग करते हैं। ली नदी के ऊपरी भाग और शिआंग नदी के दरमियान प्रसिद्ध प्राचीन लिंगचू नहर (Lingqu) है। सन् २१४ ईसापूर्व में चिन राजवंश के ज़माने में बनी यह नहर मोती नदी के नदीमुख (डेल्टा) क्षेत्र को यांग्त्से नदी की वादी से जोड़ने के लिए बहुत अहम मानी जाती है।The Rough Guide to China, David Leffman, Simon Lewis, Jeremy Atiyah, Mark South, Penguin, 2008, ISBN 978-1-84353-872-1, ... The Li River meanders south for 85km from Guilin through the finest scenery that this part of the country can provide, the shallow green water flanked by a procession of jutting karst peaks ...

 ली नदी के नज़ारे 

 इन्हें भी देखें 
 मोती नदी
 गुइलिन
 गुआंगशी
 शिआंग नदी

 सन्दर्भ 

श्रेणी:मोती नदी (चीन)
श्रेणी:चीन की नदियाँ
श्रेणी:गुआंगशी
गुइ नदी

thumb|230px|इस नक़्शे में गुइ नदी देखी जा सकती है - यह उत्तर में गुइलिन शहर से शुरू होकर शुन नदी (Xun) के साथ मिलकर शी नदी (Xi) बनाती है
गुइ जिआंग या गुइ (桂江, Gui River) दक्षिणी चीन के गुआंगशी प्रांत में बहने वाली एक नदी है जो शी नदी (Xi River) की एक उपनदी है। गुइ नदी पिंगले ज़िले (Pingle) में ली नदी और अन्य छोटे झरनों के मिल जाने से बनती है। वूझोऊ शहर (Wuzhou) के पास यह शुन नदी (Xun River) में विलय करने के बाद शी नदी कहलाती है। कश्तियाँ ली नदी, गुइ नदी, शी नदी और फिर मोती नदी से होती हुई दक्षिण चीन सागर तक जा सकती हैं।China Investment Environment & Strategies: The Key to Winning in the Greater China Market, Joe Y. Eng, iUniverse, 2005, ISBN 978-0-595-35679-9, ... Ships in Guilin can sail through the Li River, Gui River and Pearl River to reach the South China Sea ...

 इन्हें भी देखें 
 ली नदी (गुआंगशी प्रांत)
 गुइलिन
 गुआंगशी

 सन्दर्भ 

श्रेणी:मोती नदी (चीन)
श्रेणी:चीन की नदियाँ
श्रेणी:गुआंगशी
नचार खेड़ा

नचार खेड़ा भारत के हरियाणा राज्य का एक गाँव है|

 गांव के बारे में जानकारी 
 गांव नचार खेड़ा 
 डाकखाना दुजर्नपूर 
 जिला जीन्द 
 तहसील नरवाना
 खंड उचाना
 पिन 126152
 राज्य हरियाणा भारत

 नचार के पड़ौसी गावं 

काकड़ौद, दुर्जनपुर, सुरबरा, उदयपुर से सीमा लगती है। 

दनौदा, मतलौडा, मंगलपुर, डौहाना खेड़ा, लितानी, मखण्ड, उचाना, कुम्भा, छान, बनभौरी भी नजदीकी गांवो में माने जाते हैं।

 नचार खेड़ा के धामिर्क शथल 

 जय दादा खेड़ा
 बाबा विचार पूरी 
 शिव मंदिर
 बुढ़ी माता
 बाहरली माता
 उचाना वाली माता
 बनभौरी माता
 सिरजनहार
 सूल्तान पीर

नचार खेड़ा में प्रमुख डैरी
 
 रिलांयस डैरी फुडस लि0 नचार खेड़ा
मैन गली चौपाल के पास राजेस डॉ॰ वाली दुकान
८९०१०४२५९५
 वीटा मिल्क डायरी

सन्दर्भ
श्रेणी:हरियाणा के गाँव
विनोना रायडर

विनोना रायडर (जन्म विनोना लौरा होरोविट्ज़ (); 29 अक्टूबर 1971) एक अमेरिकी अभिनेत्री है। उन्होंने अपने फ़िल्म करियर की शुरुआत 1986 में बनी फ़िल्म लुकास से की थी। रायडर का पहला मुख्य किरदार टिम बर्टन की फ़िल्म बीटलजूस (1988) में एक गोथ युवा का था जिसके लिए उन्हें काफ़ी सराहा गया। इसके बाद अन्य कई फ़िल्म व टेलीविजन कार्यक्रमों में अभिनय करने के बाद रायडर फ़िल्म हेदर्स (1989) में दिखी जो एक हाई स्कुल में युवा आत्महत्या के विवादस्पद विषय पर बनी थी।

कई फ़िल्मों में भिन्न-भिन्न प्रकार के किरदार साकार ने के बाद उन्हें १९९३ में द एज ऑफ़ इनोसंस (1993) के लिए सर्वश्रेष्ठ सह-अभिनेत्री का गोल्डन ग्लोब पुरस्कार व अकादमी पुरस्कार नामांकन प्राप्त हुआ। इसके साठ ही उन्हें अगले वर्ष लिटल वुमन के लिए सर्वश्रेष्ठ अभिनेत्री का अकादमी पुरस्कार नामांकन मिला। २००० में रायडर को उनके नाम का सितारा होलिवूड में वाक ऑफ़ फेम में दिया गया।

रायडर की निजी ज़िंदगी को मिडिया द्वारा काफ़ी प्रकाशित किया गया है। जॉनी डेप के साथ उनके संबंध को १९९० में काफ़ी प्रसिद्धी मिली। २००१ में चोरी के आरोप के चलते उन्हें अभिनय से चार वर्ष का विराम लेना पड़ा। २००६ में वे स्टार ट्रेक व ब्लैक स्वान जैसी फ़िल्मों से पुनः बड़े पर्दे पर आई. २०१० में उन्हें दो स्क्रीन एक्टर्स गिल्ड अवार्ड्स का नामांकन व्हेन लव इस नॉट इनफ: द लोईस विल्सन स्टोरी और ब्लैक स्वान के लिए मिला।
 सन्दर्भ 

 बाहरी कड़ियाँ 
 

श्रेणी:1971 में जन्मे लोग
श्रेणी:अमेरिकी फ़िल्म अभिनेता
श्रेणी:जीवित लोग
मोती नदी

thumb|230px|मोती नदी मंडल का नक़्शा
मोती नदी या झू नदी (珠江, झू जिआंग; Pearl River) दक्षिणी चीन की एक मुख्य नदी है जिसका एक विस्तृत उपनदियों का मंडल है और दक्षिण चीन सागर के साथ एक बड़ा नदीमुख (डेल्टा) क्षेत्र है। इसमें तीन नदियाँ - शी नदी (Xi River, यानि 'पश्चिमी नदी'), बेई नदी (Bei River, यानि 'उत्तरी नदी') और दोंग नदी (Dong River, यानि 'पूर्वी नदी') - मिलकर नदीमुख बनती हैं, इसलिए इन्हें एक ही मोती नदी मंडल का हिस्सा मन जाता है। अगर शी नदी के सुदूर छोर से समुद्र तक की लम्बाई देखी जाए तो मोती नदी २,४०० किमी लम्बी है, जो इसे यांग्त्से नदी और पीली नदी (उर्फ़ ह्वांग हो) के बाद चीन की तीसरी सबसे लम्बी नदी बना देती है। मोती नदी का कुल जलसम्भर क्षेत्रफल ४,०९,४८० वर्ग किमी है जो अधिकतर चीन में है लेकिन जिसका एक अंश उत्तरी वियतनाम में भी आता है। ग्वांगझोउ शहर से गुज़रते हुए इस नदी के नीचे मोती के रंग वाले असंख्य शंख पड़े नज़र आते हैं, जिस से इसका नाम 'मोती नदी' पड़ा है। इस नदी मंडल के इर्द-गिर्द भारी आबादी, उद्योग और जल-यातायात की वजह से इस नदीमुख का पानी बहुत प्रदूषित है।The Pan-Pearl River Delta: an emerging regional economy in a globalizing China, Yue-man Yeung, Jianfa Shen, Chinese University Press, 2008, ISBN 978-962-996-376-7, ... The Pearl River is formed by the confluence of three tributary rivers — the Xijiang, Beijiang, and Dongjiang ...

 मोती नदी के नज़ारे 

 इन्हें भी देखें 
 ग्वांगझोउ
 शी नदी

 सन्दर्भ 

श्रेणी:मोती नदी (चीन)
श्रेणी:चीन की नदियाँ
शी नदी

thumb|230px|मोती नदी मंडल का नक़्शा, जिसमें शी नदी (Xi) देखी जा सकती है
thumb|230px|झाओचिंग में शी नदी (शी जिआंग)
शी नदी या शी जिआंग (西江, शी जिआंग; Xi River) दक्षिणी चीन की एक नदी है जो प्रसिद्ध मोती नदी की पश्चिमी उपनदी है। चीनी भाषा में 'शी' (西, Xi) का मतलब 'पश्चिमी' और 'जिआंग' (江, Jiang) का मतलब 'नदी' होता है। यह गुआंगशी प्रांत के वूझोऊ (Wuzhou) शहर में गुइ नदी और शुन नदी के विलय से बनती है और पूर्व में गुआंगदोंग प्रांत से गुज़रकर मोती नदीमुख मंडल में पहुँचकर अपना पानी दक्षिण चीन सागर में भेज देती है। मोती नदी की अन्य दो मुख्य उपनदियाँ बेई नदी (Bei River, यानि 'उत्तरी नदी') और दोंग नदी (Dong River, यानि 'पूर्वी नदी') हैं, लेकिन इन तीनों में शी नदी ही सबसे लम्बी है। शी नदी मंडल की कुल लम्बाई २,१९७ किमी है और इसमें पानी के बहाव की तादाद चीन की सभी नदियों में सिर्फ़ यांग्त्से नदी के बाद दूसरे स्थान पर है। शी नदी की पूरी लम्बाई पर किश्तियाँ चल सकती हैं और यह सागर से काफ़ी दूर तक दक्षिणी चीन के अन्दर जल-यातायात का एक महत्वपूर्ण मार्ग है।The Pan-Pearl River Delta: an emerging regional economy in a globalizing China, Yue-man Yeung, Jianfa Shen, Chinese University Press, 2008, ISBN 978-962-996-376-7, ... The Pearl River is formed by the confluence of three tributary rivers — the Xijiang, Beijiang, and Dongjiang ...

 इन्हें भी देखें 
 मोती नदी
 गुइ नदी

 सन्दर्भ 

श्रेणी:मोती नदी (चीन)
श्रेणी:चीन की नदियाँ
बेई नदी

thumb|230px|मोती नदी मंडल का नक़्शा, जिसमें बेई नदी (Bei) देखी जा सकती है
thumb|230px|बेई नदी पर बाईमियाओ पुल
बेई नदी या बेई जिआंग (北江, बेई जिआंग; Bei River) दक्षिणी चीन की एक नदी है जो प्रसिद्ध मोती नदी की उत्तरी उपनदी है। चीनी भाषा में 'बेई' (北, Bei) का मतलब 'उत्तरी' और 'जिआंग' (江, Jiang) का मतलब 'नदी' होता है। यह उत्तरी गुआंगदोंग प्रांत में एक ६३ किमी लम्बी नदी है जो मोती नदीमुख मंडल में पहुँचकर अपना पानी दक्षिण चीन सागर में भेज देती है। मोती नदी की अन्य दो मुख्य उपनदियाँ शी नदी (Xi River, यानि 'पश्चिमी नदी') और दोंग नदी (Dong River, यानि 'पूर्वी नदी') हैं।The Pan-Pearl River Delta: an emerging regional economy in a globalizing China, Yue-man Yeung, Jianfa Shen, Chinese University Press, 2008, ISBN 978-962-996-376-7, ... The Pearl River is formed by the confluence of three tributary rivers — the Xijiang, Beijiang, and Dongjiang ...

 इन्हें भी देखें 
 मोती नदी
 गुआंगदोंग
 शी नदी

 सन्दर्भ 

श्रेणी:मोती नदी (चीन)
श्रेणी:चीन की नदियाँ
दोंग नदी

thumb|230px|मोती नदी मंडल का नक़्शा, जिसमें दोंग नदी (Dong) देखी जा सकती है
thumb|230px|हेयुआन शहर में दोंग नदी
दोंग नदी या दोंग जिआंग (东江, दोंग जिआंग; Dong River) दक्षिणी चीन की एक नदी है जो प्रसिद्ध मोती नदी की पूर्वी उपनदी है। चीनी भाषा में 'दोंग' (东, Dong) का मतलब 'पूर्वी' और 'जिआंग' (江, Jiang) का मतलब 'नदी' होता है। यह नदी है मोती नदीमुख मंडल में पहुँचकर अपना पानी दक्षिण चीन सागर में भेज देती है। मोती नदी की अन्य दो मुख्य उपनदियाँ बेई नदी (Xi River, यानि 'पश्चिमी नदी') और बेई नदी (Bei River, यानि 'उत्तरी नदी') हैं। हाँग काँग महानगर में इस्तेमाल होने वाले पानी का ७०% से ज़्यादा हिस्सा इसी नदी से आता है और हाँग काँग की सरकारें १९६५ से दोंग नदी का पानी गुआंगदोंग प्रांत से ख़रीदती चली आई हैं।The Pan-Pearl River Delta: an emerging regional economy in a globalizing China, Yue-man Yeung, Jianfa Shen, Chinese University Press, 2008, ISBN 978-962-996-376-7, ... The Pearl River is formed by the confluence of three tributary rivers — the Xijiang, Beijiang, and Dongjiang ...Water from Dongjiang , Water for a Barren Rock, Water Supplies Department, HKSARAssured Water Supply , WSD Annual Report 2004-2005, Water Supplies Department, HKSAR

 इन्हें भी देखें 
 मोती नदी
 हाँग काँग
 गुआंगदोंग
 शी नदी

 सन्दर्भ 

श्रेणी:मोती नदी (चीन)
श्रेणी:चीन की नदियाँ
श्रेणी:हाँगकाँग
ओज़मैनथस

redirectसिलंग

cs:Vonokvětka
da:Osmanthus
de:Duftblüten
en:Osmanthus
es:Osmanthus
fr:Osmanthus
it:Osmanthus
ja:モクセイ属
pt:Osmanthus
ru:Османтус
vi:Chi Mộc tê
zh:木樨属
गुइलिन

thumb|220px|गुइलिन का एक नज़ारा
thumb|220px|चीन के गुआंगशी प्रान्त में गुइलिन (पीले रंग वाला विभाग)
गुइलिन (桂林, Guilin) जनवादी गणराज्य चीन के दक्षिण में स्थित गुआंगशी प्रांत के पूर्वोत्तरी भाग में ली नदी के पश्चिमी किनारे पर स्थित एक विभाग का दर्जा रखने वाले शहर का नाम है। चीनी भाषा में इस शहर के नाम का मतलब 'सिलंग के वन' है क्योंकि इस नगर में बहुत से सिलंग के बेहद ख़ुशबूदार फूलों वाले वृक्ष पाए जाते हैं। 

 विवरण 
यह नगर हमेशा से अपने सौन्दर्य के लिए प्रसिद्ध रहा है। सन् २०१० में इसकी आबादी १३.४ लाख अनुमानित की गई थी और यहाँ हान, झुआंग, याओ, हुई, मियाओ और दोंग जाति के समुदाय रहते हैं। यहाँ गर्म और नम गर्मियाँ होती हैं और जुलाई-अगस्त में औसत अधिकतम तापमान ३३ सेंटीग्रेड है। सर्दियाँ ज़्यादा कड़क नहीं होती और जनवरी में औसत न्यूनतम तापमान ५ सेंटीग्रेड है। यहाँ आमतौर पर बर्फ़ नहीं पड़ती लेकिन कभी-कभार गिर भी जाती है।A musical journey: from the Great Wall of China to the water towns of Jiangnan, Kah Joon Liow, SilkRoad Networks, 2004, ISBN 9780973349214, ... The city of Guilin lies on the Li River in the Guangxi (Vast Land in the West) Autonomous Region. Guilin means 'Forest of Osmanthus Trees'. The name is derived from the osmanthus trees found all over the city ...

 खानपान 
गुइलिन अपने खानपान के लिए भी जाना जाता है। यहाँ के तीन व्यंजन 'गुइलिन के तीन ख़ज़ाने' कहलाते हैं -
 गुइलिन मिरचीदार चटनी - ख़मीर वाले सोयाबीन, लहसुन और मिरची की बनी चटनी (सौस)
 गुइलिन सानहुआ जिउ - चावल की बनी शराब
 गुइलिन अचारी टोफू - नमाक और चावल की मदिरा में भिगोकर ख़मीरा चढ़वाया हुआ टोफू

यहाँ चावल के एक विशेष नूडल्ज़ भी बनते हैं जिन्हें घोड़े के मांस के साथ बनाया जाता है। कहा जाता है कि चिन राजवंश के ज़माने में जब उनकी फ़ौजों ने इस इलाक़े पर क़ब्ज़ा जमाया तो उनके सैनिक यहाँ का स्थानीय खाना पचा नहीं पाए और उनके पेट ख़राब रहने लगे। उस समय यहाँ इन चावल के नूडलों का आविष्कार किया गया। पर्यटक अक्सर इन्हें खाते हैं और यह बिना अश्व-मांस के भी मिल सकते हैं। यहाँ एक ज़ोंगज़ी (zongzi) नामक व्यंजन भी मिलता है जो अच्छे पके चावलों और मूंग को एक साथ पिचका के केले के पत्तों में लपेटकर बनाया जाता है।Fodor's China, Fodor's, Random House Digital, 2009, ISBN 9781400008254, ... Guilin's notable local dishes are limited to horsemeat and rice noodles. Freshwater fish is popular with locals, but eat it only if you dare ...

 गुइलिन के नज़ारे 

 इन्हें भी देखें 
 ली नदी (गुआंगशी प्रांत)
 गुआंगशी
 सिलंग

 सन्दर्भ 

श्रेणी:चीन के शहर
श्रेणी:गुआंगशी के शहर
श्रेणी:गुआंगशी
कल्याण स्वामी

thumb|Kalyanswamioriginal|कल्याण स्वामी
thumb|कल्याण स्वामी समाधी मंदिर
 आरंभिक जीवन 
बाभूलगाव के पटवारी कृष्णाजीपंत कुलकर्णी तीर्थयात्रा करते हुए कोल्हापुर को आए। वहाँ उनका विवाह पाराजीपन्त कुलकर्णी की बहन से हुआ। उन्हें तिन अपत्य हुए 
अम्बाजी, दत्ताजी और एक बेटी|कुछ समय बाद कृष्णाजीपंत आगे की तीर्थयात्रा के लिए निकल पड़े|उसी समय समर्थ रामदास जी के कीर्तन श्री महालक्ष्मी के मंदिर में कोल्हापुर को चल रहे थे। इसी अवसर का लाभ उठाते हुए पाराजी पन्त ने स्वयं, अपनी बहन और उसके बेटोंके साथ समर्थ रामदास जी का अनुग्रह लिया। समर्थ ने धर्मकार्य के लिए अम्बाजी को मांग लिया। इसके बाद अम्बाजी, दत्ताजी और उनकी माता समर्थ के साथ चल पड़े|रास्ते में समर्थ रामदास जी ने शिरगाव को एक मठ स्थापन किया। वहाँ दत्ताजी को मठपति नियुक्त करके माता की सेवा और गृहस्थधर्म पालन करने का आदेश दिया। वाही आगे दत्तात्रय स्वामी नाम से विख्यात हुए|किन्तु अम्बाजी ने पूरा जीवन समर्थ की सेवा में अर्पित कर दिया। उन्ही का नाम 'कल्याण स्वामी' है।

श्रेणी:आध्यात्मिक गुरु
टिम बर्टन

टिमोथी विलियम "टिम" बर्टन (; जन्म २५ अगस्त १९५८) एक अमेरिकी फ़िल्म निर्देशक, फ़िल्म निर्माता, लेखक व कलाकार है। वह बीटलजूस, एड्वर्ड सीज़रहैंड्स, द नाइटमेयर बिफोर क्रिसमस, एड वुड, स्लीपी हॉलो, कॉर्प्स ब्राइड और स्वीनी टॉड: द डीमन बार्बर ऑफ फ्लीट स्ट्रीट जैसी अँधेरी फ़िल्मों व ब्लाकबस्टर फ़िल्मों, जैसे पी-वी का बड़ा रोमांच, बैटमैन, प्लैनेट ऑफ़ द एप्स, चार्ली और चॉकलेट का कारखाना और ऐलिस इन वण्डरलैण्ड के लिए लोकप्रिय है।

 बाहरी कड़ियाँ 
 बर्टन की अधिकृत वेबसाइट
 

श्रेणी:1958 में जन्मे लोग
श्रेणी:अमेरिकी फिल्म निर्देशक
श्रेणी:जीवित लोग
श्रेणी:अमेरिकी कथा लेखक
टोफ़ू

thumb|230px|चीन के हाइनान प्रान्त के हाइकोऊ शहर में बिकता हुआ तोफू
thumb|तोफू बनते हुए
तोफू, सोया पनीर या सोया दही () यह सोया दूध को जमाकर और फिर परिणामी दही को विभिन्न कोमलता के ठोस श्वेत पिण्डों में दबाकर प्रस्तुत खाद्य है।  यह कौशेय, नरम, दृढ़, अति दृढ़ या अत्यधिक दृढ़ हो सकता है। बनावट की इन व्यापक श्रेणियों के अलावा, तोफू की कई किस्में हैं। इसका स्वाद हल्का होता है, इसलिए इसे नमकीन और मीठे व्यंजनों में प्रयोग किया जा सकता है। पकवान और उसके स्वादों के अनुरूप इसे अक्सर मसालेयुक्त किया जाता है। अपने स्पंजी बनावट के कारण यह स्वाद को अच्छी तरह से अवशोषित लेता है। यह पूर्वी एशियाई और दक्षिण पूर्व एशियाई व्यंजनों का एक पारम्परिक घटक है, और चीन में 2,000 से अधिक वर्षों से इसका सेवन किया जाता रहा है। 
 इन्हें भी देखें 
 सोया दूध
 पनीर
बाहरी कड़ियाँ
मांसाहार का बेहतर विकल्प सोया पनीर 'टोफू'
तीन लाख रुपये के निवेश से शुरू करें टोफू (Soya Paneer) बिजनेस, होगी लाखों की कमाई
क्या पनीर से अधिक फायदेमंद टोफू है, जानें किसके लिए क्या है बेहतर
केवल दस रुपए में बनाएँ २०० ग्राम पनीर
टोफू की मसालेदार स्वादिष्ट भुर्जी
10/10/2019 by archet
 सन्दर्भ 

श्रेणी:व्यंजन
श्रेणी:सोयाबीन
नाननींग

thumb|220px|नाननींग का एक नज़ारा
thumb|220px|चीन के दक्षिणी गुआंगशी प्रान्त में नाननींग (पीले रंग वाला विभाग)
नाननींग (南宁, Nanning) जनवादी गणराज्य चीन के दक्षिण में स्थित गुआंगशी प्रांत की राजधानी और सबसे बड़ा शहर है। यह उस प्रान्त के मध्य भाग में योंग नदी (Yong River) के किनारे स्थित है जो शी नदी की एक मुख्य उपनदी है। नाननींग को 'हरा शहर' भी कहा जाता है क्योंकि यह वृक्ष-पौधों से हराभरा है। चीनी भाषा में 'नान नींग' का मतलब 'दक्षिणी शान्ति' है। चीन की प्रशासन प्रणाली में नाननींग एक विभाग-स्तरीय शहर का दर्जा रखता है। नाननींग वियतनाम की सीमा से सिर्फ़ १६० किमी दूर है इसलिए बहुत से पर्यटक वियतनाम से आते-जाते इस शहर से गुज़रते हैं।Travels in China - A Backpackers Story, Claire Payne, Lulu.com, 2008, ISBN 978-0-9559768-0-3, ... Nanning is located 160 kilometres from the Vietnamese boarder and so is a good stopping off place for cross-country tourists. The name Nanning Lu actually translates as 'May peace maintain in the southern frontier', apparently ...

 विवरण 
सन् २०१० में इसकी आबादी ६६,६१,६०० अनुमानित की गई थी और यहाँ हान, झुआंग, याओ, हुई, मियाओ और दोंग जाति के समुदाय रहते हैं। यहाँ गर्म और नम गर्मियाँ होती हैं और जुलाई-अगस्त में औसत अधिकतम तापमान ३३ सेंटीग्रेड है। सर्दियाँ ज़्यादा कड़क नहीं होती और जनवरी में औसत न्यूनतम तापमान १० सेंटीग्रेड है। कभी-कभार पाला तो पड़ता है लेकिन बर्फ़ कभी नहीं। यह शहर योंग नदी के किनारे बसा हुआ है जो आगे चलकर यु नदी में और फिर शी नदी में मिल जाती है। इसके ज़रिये छोटी किश्तियों से ग्वांगझोऊ तक आया-जाया सकता है। शहर में बहुत से बादाम के पेड़ हैं और गुड़हल (जपा या हाईबिस्कस) के झाड़ जगह-जगह दिखते हैं।

 गुइलिन के नज़ारे 

 इन्हें भी देखें 
 गुआंगशी
 शी नदी

 सन्दर्भ 

श्रेणी:चीन के शहर
श्रेणी:गुआंगशी के शहर
श्रेणी:गुआंगशी
सिमोन पेग्ग

सिमोन पेग्ग () (जन्म सिमोन जॉन बकिंघम; १४ फ़रवरी १९७०) एक अंग्रेज़ अभिनेता, हास्य कलाकार, फ़िल्म निर्माता व निर्देशक है। उन्होंने स्टार ट्रेक में स्कॉटी की व मिशन: इम्पॉसिबल III और मिशन: इम्पॉसिबल - गोस्ट प्रोटोकॉल में बेंजी डन की भूमिका निभाई है। इसके साथ ही उन्होंने द एडवेंचर्स ऑफ़ टिनटिन में थोम्पसंस को आवाज़ दी है।

सन्दर्भ

 बाहरी कड़ियाँ 

 
 

श्रेणी:1970 में जन्मे लोग
श्रेणी:अभिनेता
श्रेणी:गायक
श्रेणी:लेखक
पौला पैटन

पौला मैक्सिन पैटन (; जन्म ५ दिसम्बर १९७५) एक अमेरिकी अभिनेत्री है। वे आइडलवाइल्ड (२००६), देजा वू (२००६), मिरर्स (२००८), स्विंग वोट (२००८), प्रिशियस (२००९), जस्ट राईट (२०१०), जम्पंग ब्रूम (२०११) और मिशन: इम्पॉसिबल - गोस्ट प्रोटोकॉल (२०११) में अभिनय कर चुकी है।

 बाहरी कड़ियाँ 
 
 अधिकृत वेबसाइट

श्रेणी:अमेरिकी अभिनेत्री
श्रेणी:जीवित लोग
श्रेणी:1975 में जन्मे लोग
टर्मिनेटर (फ़्रैंचाईज़ी)

टर्मिनेटर शृंखला एक काल्पनिक विज्ञान फ़्रैंचाईज़ी है जिसमे फ़िल्मों की शृंखला शामिल है जिसके अंतर्गत स्कायनेट की कृत्रिम बुद्धिमत्ता के मशीनी नेटवर्क के खिलाफ़ जॉन कॉनर और उसके विद्रोही सिपाही मानवों के लिए लड़ते हैं।

स्कायनेट कई टर्मिनेटरों के मॉडल बनाकर भूतकाल में भेजता है ताकि वह जॉन कॉनर को मार सके। फ़िल्म में मुख्यतः टर्मिनेटर की भूमिका अर्नोल्ड श्वार्ज़नेगर ने निभाई है। इसकी नवीनतम फ़िल्म टर्मिनेटर: सैल्वेशन है जिसे २००९ में रिलीज़ किया गया था।

फिल्म
 फ़िल्म रिलीज़ दिनांक निर्देशक पटकथा लेखक निर्माता द टर्मिनेटर  जेम्स कैमरून जेम्स कैमरून एवं गेल ऐनी हर्ड गेल एनी हर्ड टर्मिनेटर 2: द जजमेंट डे  जेम्स कैमरून एवं विलियम विशर जेम्स कैमरून टर्मिनेटर 3: राइज़ ऑफ़ द मशीन्स  जोनेथन मोस्टॉ टेडी साराफिअन, जॉन ब्रेंकैटो एवं माईकल फेरिस हेल लिबरमैन, कोलिन विल्सन, मारियो ऍफ़. कसार, एंड्रयू जि. वाजना एवं जोएल बी. मैकल्स टर्मिनेटर सैल्वेशन  जोसफ मैकगिंटी जॉन ब्रेंकैटो एवं माईकल फेरिस डेरेक एंडरसन, मोरिट्ज़ बोर्मन, विक्टर कुबिसेक एवं जेफरे सिल्वर टर्मिनेटर जेनिसिस  एलेन टेलर लाएटा क्लोग्रिडिस एवं पैट्रिक लुसिअर डेविड एलिसन एवं डाना गोल्डबर्ग टर्मिनेटर डार्क फेट  टीम मिलर जेम्स कैमरून, चार्ल्स एगली, जोश फ्रीडमैन, डेविड एस॰ गोयर, जस्टिन रोड्स एवं बिली रे जेम्स कैमरून एवं डेविड एलिसन

बाहरी कड़ी

श्रेणी:फ़िल्म शृंखला
श्रेणी:काल्पनिक विज्ञान